רן יעקובי

רן יעקובי הוא דיפלומט ישראלי המשמש כשגריר בניו זילנד ושגריר לא תושב לאיי קוק, סמואה וטונגה מאז דצמבר 2020. לפני מינויו לשגריר בניו זילנד, כיהן כמנהל המאבק באנטישמיות וזיכרון השואה במשרד החוץ הישראלי וכראש משלחת ישראל לברית הבין-לאומית לשימור זכר השואה (2016–2020).

השכלה 
יעקובי הוא בוגר תואר ראשון במדע המדינה ולימודים אורבניים באוניברסיטת תל אביב. הוא סיים תואר שני בחקר ויישוב סכסוכים באוניברסיטה העברית בירושלים (2003). ולימודים נוספים בישראל, מלטה ופריז בנושאי מדעי המחשב, מדיה, דיפלומטיה וניהול. יעקובי הוכשר כמגשר ומוכר על ידי משרד המשפטים והנהלת בתי המשפט בישראל.

קריירה 
ב-1994 הצטרף למשרד החוץ ומילא מגוון תפקידים במטה המשרד בירושלים ובאגפיו השונים, כולל אגף הכלכלה, תרבות, מדע, איחוד אירופי, דיפלומטיה ציבורית ובלשכת סגן שר החוץ.

ב-1996 מונה לסגן הקונסול הכללי בסאו פאולו, ברזיל.

בין 2003 ל-2007 שירת כסגן השגריר בסטוקהולם, שוודיה ובשנים 2010–2011 כיהן כראש תחום בכיר מדיני-ביטחוני במטה ההסברה הלאומי במשרד ראש הממשלה.

בתפקידו הבא בין 2016 ל-2020 שימש כציר-יועץ לגרמניה בשגרירות ישראל בברלין. במסגרת התפקיד יזם הקמת אנדרטה על קיר משרד החוץ ותערוכה לזכרם של 36 דיפלומטים חסידי אומות העולם שפעלו למען הצלת יהודים בשואה. כמו כן, ב-2018 פתח את הפורום הגלובלי במאבק באנטישמיות.

בדצמבר 2020 התמנה לשגריר ישראל בניו זילנד.

ב-1 באוגוסט 2023 כוננו יחסים דיפלומטיים בין ישראל לניואה. רן יעקובי היה השליח הרשמי הראשון מטעם ישראל לניואה ונכח בטקס החתימה בבירת המקום, אלופי.

עיטורים 
אות משרד החוץ הבולגרי (Golden laurel) הוענק לרן יעקובי על ידי נשיא בולגריה, רומן ראדב בעת ביקורו בישראל ב-2018, על תרומתו לקידום השלום וסיוע לבולגריה בהנחלת זכר השואה.

ראו גם 
 יחסי ישראל–ניו זילנד
יחסי ישראל–ניואה

קישורים חיצוניים 
 מידע אודות רן יעקובי, באתר הרשמי של שגרירות ישראל בניו זילנד

הערות שוליים 

שגרירי ישראל בניו זילנד
טונגה: יחסי חוץ
סמואה: יחסי חוץ
דיפלומטים ישראלים
בוגרי האוניברסיטה העברית בירושלים
בוגרי אוניברסיטת תל אביב